האם אנחנו לקראת טלטלה בקטגוריית הסופר מיני? אחרי המהפכה שעברה הקטגוריה הזו לפני כ-3 שנים, עם הגעתן של הגרסאות הידניות במחירים של כ-75,000 שקל, יכול מאוד להיות שאנחנו עומדים בפתחה של מהפכה דומה גם במכוניות הסופר מיני האוטומטיות. גרסה חדשה של סיאט איביזה, עם מנוע 1.2 ליטר טורבו ותיבת הילוכים כפולת מצמדים, תימכר מעתה ב-80,000 שקל - שהם 27,000 שקל פחות מהמחיר של הגרסה הזולה ביותר של האיביזה האוטומטית עד כה.
סיאט איביזה AM5, כפי שנקראת הגרסה החדשה, תוצע עם מנוע הטורבו המוכר של קונצרן פולקסווגן בנפח 1.2 ליטר - אך חלו בו שיפורים קלים. הנתונים הבסיסיים נותרו טובים, עם הספק של 105 כ"ס ב-5,000 סל"ד ומומנט של 17.5 קג"מ ב-1,550 סל"ד. התאוצה ל-100 קמ"ש אורכת 9.7 שניות, כרגיל. בנתוני צריכת הדלק נרשם שיפור קל, כאשר מעתה עומדת הצריכה הממוצעת על 19.2 ק"מ לליטר. דרגת הזיהום היא 3, לעומת 4 בגרסאות ששווקו עד כה.
האבזור בסיאט איביזה AM5 בסיסי למדי, והוא אפילו מצומצם יותר מזה של גרסת ה-Reference. בגרסה החדשה ניתן למצוא 4 כריות אוויר, מערכת נעילת דיפרנציאל אלקטרונית (XDS), 4 חלונות חשמל, מערכת שמע עם שליטה מההגה וחיבורי AUX - כאשר מן המפרט המוכר נעדרת בקרת השיוט וגם פנסי הערפל.
המחיר הרשמי של סיאט איביזה AM5 עומד על 84,900 שקל, אך היבואנית הכריזה מיד עם ההשקה על מחיר מבצע של 79,900 שקל. כמו במקרים רבים בסיאט, לא נופתע אם מחיר המבצע יהיה רלוונטי לכל אורך חיי הדגם.
2. כל הכבוד- סוף סוף תחרות מי יקנה עכשיו זבל קוריאני או יפמי ב 100K?
מי יקנה עכשיו זבל קוריאני או יפמי ב 100K?